Eks me kõik mäleta omaaegset kultusmultikat "Kolmanda planeedi saladus", kus kurjad kosmosepiraadid vapra kapten Kimi lõksu püüdsid ning talt absoluutse kütuse valemit välja peksta üritasid. Hehh, poleks lollid piraadid keemia tunnist poppi teinud, oleksid nad muidugi ka ilma tähtede vahel ringi tõmblemata teadnud, et C2H5OH on see maagiline vedelik, mis paneb liikuma nii  mehed kui masinad :D Üllas kapten Kim seda neile muidugi ütlema ei hakanud, vaid lebotas oma laevas, niristas torust C2H5OH-d, sülitas põlglikult väljas räuskavatele piraatidele ning ootas, kuni sakummi ja kapten Burani järele saadetud Jutulind tagasi jõuab.  Nüüd aga on Mehhiko teadlased pingelise katseseeria järel  avastanud, et kui seesama hüva märjuke teistpidi läbi ajada, tuleb torust sula teemante :) Te mõelge ainult, mihändsed perspektiivid seesinane avastus meie ees avab - enam pole vaja muretseda, mille eest poodi minna :D